रांची: झारखंड के मुख्यमंत्री रघुवर दास ने एक बच्चे का सही समय पर इलाज कर उसकी जान बचाने वाली उस सहिया बहन मनिता को एक लाख रुपए का इनाम देने की घोषणा की है जिसकी मंगलवार को प्रधानमंत्री नरेंद्र मोदी ने प्रशंसा की थी। मोदी ने मंगलवार को झारखण्ड की आंगनबाड़ी बहनों से सीधा संवाद किया। प्रधानमंत्री ने सराय केला की सहिया बहन मनिता को एक बच्चे का सही वक्त पर इलाज कर एक नया जीवनदान दिए जाने के पुनीत कार्य के लिए बधाई दी थी।